PAGE  
6
ועדת הכספים

22.7.2009


הכנסת השמונה-עשרה


                                                               נוסח לא מתוקן              

מושב ראשון







         

פרוטוקול
מישיבת ועדת הכספים

יום רביעי, א' אב התשס"ט (22  ביולי 2009), שעה 09:30

סדר היום:  
אישור עסקה לפי סעיף 2(6) לחוק מקרקעי ישראל תש"ך-1960 – חליפין בין קרן קיימת לישראל לבין רשות הפיתוח – מושב פדיה-לטרון 

נכחו:

חברי הוועדה:

אמנון כהן – מ"מ היו"ר

חיים אורון

אורי אריאל

שלי יחימוביץ

מוזמנים:
עינת קאופמן, ממונה על רכישות הפקעות וחליפין, מינהל מקרקעי ישראל

יועצת משפטית:
ענת מימון

מנהל הוועדה:

טמיר כהן


רשמת פרלמנטרית:
הדס צנוירט

אישור עסקה לפי סעיף 2(6) לחוק מקרקעי ישראל תש"ך-1960 – חליפין בין קרן קיימת לישראל לבין רשות הפיתוח – מושב פדיה-לטרון

היו"ר אמנון כהן:


בוקר טוב, אני מתכבד לפתוח את הישיבה. על סדר היום אישור עסקה לפי סעיף 2(6) לחוק מקרקעי ישראל תש"ך-1960 – חליפין בין קרן קיימת לישראל לבין רשות הפיתוח – מושב פדיה-לטרון.


בבקשה, נציגת מינהל, תסבירי לנו על מה מדובר.

עינת קאופמן:

אנו למעשה מבצעים עסקת חליפין כדי לפצות מישהו שנלקחה ממנו קרקע עבור חוצה ישראל.

היו"ר אמנון כהן:


נלקחה כבר?

עינת קאופמן:

נלקחה לו קרקע לפני מספר שנים. הרי חוצה ישראל כבר קיים מספר שנים. נלקחה לו כבר קרקע. מה שאנו עושים היום זה למעשה משלימים את העסקה של התמורה שלו בקרקע בחליפין.

שלי יחימוביץ:


איזו קרקע זו היתה? חקלאית?

עינת קאופמן:

נלקחה לו קרקע חקלאית.

שלי יחימוביץ:


יהודי או ערבי?

עינת קאופמן:

ערבי.

שלי יחימוביץ:


אתמול טיבי אמר שאין דבר כזה, שמפקיעים קרקע של יהודים ונותנים אותה לערבי. 

עינת קאופמן:

עכשיו נותנים לו קרקע חלופית. כדי להשלים לו את העסקה, כדי שנוכל לרשום את הזכויות שלו על שמו, הקרקע שהוא מעוניין בה, ונסגר מול חוצה ישראל, זה ליד מושב פדיה. 

היו"ר אמנון כהן:


המושב לא ייפגע?

עינת קאופמן:

לא, זה לא נלקח מהמושב.


זו היתה קרקע של קרן קיימת, ואנו לא יכולים להעביר בעלות קרן קיימת עדיין, ולכן אנו למעשה עושים את החליפין האלה בין קק"ל לרשות הפיתוח, כאשר את אישורכם אנו צריכים על בסיס הסעיף בחוק שאומר שצריך את אישור ועדת הכספים.

חיים אורון:


זה 30 דונם?

עינת קאופמן:


אנו נותנים לו 26 דונם. שווי למטר זה 24 ₪. סך הכול שווי העסקה המאוזנת זה 624 אלף ₪, כאשר קק"ל מקבלת קרקעות לפי הסכמה של אישור דירקטוריון קק"ל, בקשה שלה, באזור לטרון, אזור בית סירא שנושק למכבים-רעות.

שלי יחימוביץ:


כמה קק"ל מקבלת?

עינת קאופמן:

קק"ל מקבלת 44.5- -

חיים אורון:


שערורייה. אזור בית סירא זה אדמות של נכסי נפקדים. 

עינת קאופמן:


אני לא יודעת אם זה אדמות נכסי נפקדים. מה שכן, רשות הפיתוח- -

חיים אורון:


נותנים את האדמה של הכפרים של ששת הימים לקרן הקיימת.

עינת קאופמן:

מה זאת אומרת, נותנים את האדמות של הכפרים? זה נכלל, אגב, בתוכנית מתאר מודיעין- -

חיים אורון:


את לא הכתובת הרי. יש לך דוגמה פה, למה אחמד טיבי צודק. לוקחים קרקע, שהיא במחלוקת. אם אני מנחש נכון, זה שלושת הכפרים שעמוס קינן כתב עליהן במלחמת ששת הימים, ועשה עליהן שביתה גדולה, ואז זה התפרסם. עכשיו – אני מכיר את האזור – נותנים שם קרקע לקרן הקיימת, שהיא קרקע של נכסי נפקדים, וזה בתרומות של היהודים מלוס אנג'לס.

עינת קאופמן:

אני רק רוצה להעיר, שנכסי נפקדים, ברגע שזה עובר לרשות הפיתוח, לפי חוק רשות הפיתוח, זה כבר לא – זה הועבר לרשות הפיתוח.

חיים אורון:


לפי החוקים, אנחנו 100 אחוז בסדר. לקחנו את זה תמיד לפי בתי המשפט. 

שלי יחימוביץ:


מה אתה מצביע?

חיים אורון:


אני מצביע נגד. 

עינת קאופמן:

אתה מתנגד רק לקרקע החליפית.

היו"ר אמנון כהן:


זה אידיאולוגי אצלו.

חיים אורון:


לא. אני לא בטוח שאתה מבין את הקונסטרוקציה. לקחו מערבי קרקע בשביל חוצה ישראל.

היו"ר אמנון כהן:


לקחו כי היו צריכים בשטח הזה. אם זה היה של יהודי, גם הם לוקחים.

חיים אורון:


אתה לא מקשיב. ליהודי לא נותנים קרקע חליפית. יהודי שמפקיעים לו לחוצה ישראל, נותנים לו כסף, לא קרקע חליפית.

עינת קאופמן:

זה לא נכון. לפי חוק חוצה ישראל, נותנים קרקע בקרקע, ולא קשור אם זה יהודי או ערבי, ואם זה חברה, לא נותנים לה.

חיים אורון:


עם כל הכבוד, אני חוקקתי את החוק הזה. המקרים היחידים כמעט שיש קרקע פרטית ולא קרקע מינהל, הרי עשו את זה עכשיו עם קיבוץ חורשים – לקחו מקיבוץ חורשים קרקע מינהל, נתנו לערבי, כי לקחו לו קרקע פרטית לחוצה ישראל, אותו דבר עושים פה. 

היו"ר אמנון כהן:


הוא מרוצה.

חיים אורון:


אתה לא מקשיב. אני לא מתנגד שנותנים קרקע לערבי תמורת הפקעה לחוצה ישראל. מה עושים אחר כך – לוקחים קרקע ממושב פדיה, ונותנים לערבי. לוקחים עכשיו  קרקע של הקרן הקיימת, נותנים – מה שמופיע לך פה זה לא כל החלק הראשון. אותו – לא צריך אותך. אותך צריך, כי נתנו אדמות מדינה לקרן הקיימת. מה זה אדמות מדינה – באזור בית סיקא, אדמות של הישובים של אחרי ששת הימים, של מינהל הפיתוח.

עינת קאופמן:

נכון שזה סמוך לבית סירא וכו', אבל לפי מה שכתוב פה, היא היתה חלק ממשבצת של מושב מבוא חורון. 

חיים אורון:


זה אותן אדמות שאני מדבר עליהן.

היו"ר אמנון כהן:


זה מסוכם עם האדם שלקחו לו את הקרקע? הוא לא נפגע?

עינת קאופמן:

להפך. משלימים לו את העסקה. הוא רוצה שהעסקה תיעשה.

היו"ר אמנון כהן:


אתה רוצה לעכב את העסקה שלו? 

חיים אורון:


אמרתי את דעתי. המושב מקבל קרקע של הקרן הקיימת.

היו"ר אמנון כהן:


הוא לא יקבל, אם לא תצביע אתי.

חיים אורון:


לא אצביע אתך.

שלי יחימוביץ:


אגב, אנו יודעים בוודאות שזו הקרקע הזו הספציפית?

עינת קאופמן:

אני לא יודעת בוודאות. רשות הפיתוח ברובה – הקרקעות הגיעו מהאפוטרופוס לנכסי נפקדים. הוא יכול להעביר רק לרשות הפיתוח. אבל זה לא מחייב. לפעמים יכול להיות מצב שזה רכשו קרקעות, עשו חליפין קודמים. 

היו"ר אמנון כהן:


מי בעד אישור העסקה לפי סעיף 2(6) לחוק מינהל מקרקעי ישראל? מי נגד? מי נמנע?

הצבעה

היו"ר אמנון כהן:


העסקה אושרה.

עינת קאופמן:

רק תיקון – זה הופקע מיהודי ולא מערבי. לכביש חוצה ישראל זה הופקע מיהודי.

חיים אורון:


עד עכשיו לא הבנת מה ההתנגדות שלי. אין ויכוח שבחוק חוצה ישראל היה חריג, אחרי ויכוחים גדולים, שלבעלי קרקע פרטית, ש-95 אחוז מהם הם ערבים, ייתנו קרקע חליפית. לא 100 אחוז - היו גם כמה יהודים. למי שזה קרקע מינהל, גם בחכירה לדורות, ייתנו פיצוי, וזה מה שעומד לקרות בעוד שנה עם אדמות של הקיבוץ שלי, שחוצה ישראל בדרום עובר אצלם - לא יקבלו קרקע חליפית. ייתנו פיצוי. עד כאן אין ויכוח. היות וצריך לתת לו קרקע, ליהודי הזה, נותנים לו קרקע שהיא בבעלות קרן קיימת. הקרן הקיימת בשביל הקרקע שלה צריכה לקבל קרקע חליפית. הקרקע החליפית – על זה התנגדתי. לא קשורה ביהודי בכלל.

אורי אריאל:


אני מסיר את הרביזיה שביקשתי.

היו"ר אמנון כהן:


העסקה אושרה, תמשיכו לעבוד, תעשו טוב למדינה, תבנו. 


תודה רבה, הישיבה נעולה.

הישיבה ננעלה בשעה 09:45.

